CELEX: 32006L0027
Language: mt
Date: 2006-03-03 00:00:00
Title: 2006/27/KE: Direttiva tal-Kummissjoni 2006/27/KE tat- 3 ta' Marzu 2006 li temenda għall-għanijiet ta' l-adattament għall-progress tekniku d-Direttivi tal-Kunsill 93/14/KEE dwar l-ibbrejkjar tal-vetturi bil-mutur b’żewġ roti jew bi tlieta u 93/34/KEE dwar markar statutorju għal vetturi bil-mutur b’żewġ jew tliet roti, id-Direttivi tal-Parlament Ewropew u tal-Kunsill 95/1/KE dwar il-veloċità massima ddisinjata, it-torque massimu u l-qawwa massima netta tal-magna ta’ vetturi bil-mutur b’żewġ roti jew bi tlieta u 97/24/KE dwar ċerti komponenti u karatteristiċi ta' vetturi bil-mutur b'żewġ jew tliet roti Test b'rilevanza għaz-ŻEE.

28.11.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  219
               
            DIRETTIVA TAL-KUMMISSJONI 2006/27/KE
      tat-3 ta' Marzu 2006
      li temenda għall-għanijiet ta' l-adattament għall-progress tekniku d-Direttivi tal-Kunsill 93/14/KEE dwar l-ibbrejkjar tal-vetturi bil-mutur b’żewġ roti jew bi tlieta u 93/34/KEE dwar markar statutorju għal vetturi bil-mutur b’żewġ jew tliet roti, id-Direttivi tal-Parlament Ewropew u tal-Kunsill 95/1/KE dwar il-veloċità massima ddisinjata, it-torque massimu u l-qawwa massima netta tal-magna ta’ vetturi bil-mutur b’żewġ roti jew bi tlieta u 97/24/KE dwar ċerti komponenti u karatteristiċi ta' vetturi bil-mutur b'żewġ jew tliet roti
      (Test b'rilevanza għaz-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat id-Direttiva 2002/24/KE tal-Parlament Ewropew u tal-Kunsill tat-18 ta' Marzu 2002 dwar il-veloċità massima ddisinjata, it-torque massimu u l-qawwa netta massima tal-magna ta' vetturi bil-mutur b'żewġ roti jew bi tlieta u li tirrevoka d-Direttiva tal-Kunsill 92/61/KEE (1), u b'mod partikolari l-Artikolu 17 tagħha,
      Wara li kkunsidrat id-Direttiva tal-Kunsill 93/14/KEE tal-5 ta' April 1993 dwar l-ibbrejkjar tal-vetturi bil-mutur b’żewġ roti jew bi tlieta (2), u b'mod partikolari l-Artikolu 4 tagħha.
      Wara li kkunsidrat id-Direttiva tal-Kunsill 93/34/KEE ta' l-14 ta' Ġunju 1993 dwar l-immarkar statutorju tal-vetturi bil-mutur b'żewġ roti jew bi tlieta (3), u b'mod partikolari l-Artikolu 3 tagħha,
      Wara li kkunsidrat id-Direttiva tal-Parlament Ewropew u tal-Kunsill 95/1/KE dwar il-veloċità massima ddisinjata, it-torque massimu u l-qawwa massima netta tal-magna ta’ vetturi bil-mutur b’żewġ roti jew bi tlieta (4), u b'mod partikolari l-Artikolu 4 tagħha,
      Wara li kkunsidrat id-Direttiva 97/24/KE tal-Parlament Ewropew u tal-Kunsill tas-17 ta' Ġunju 1997 dwar ċerti komponenti u karatteristiċi ta' vetturi bil-mutur b'żewġ roti jew bi tlieta (5), u b'mod partikolari l-Artikolu 7 tagħha,
      Billi:
      
                  (1)
               
               
                  Id-Direttivi 93/14/KEE, 93/34/KEE, 95/1/KE u 97/24/KE huma Direttivi separati għall-għanijiet tal-proċedura ta' l-approvazzjoni tat-tip stipulata fid-Direttiva 2002/24/KE.
               
            
                  (2)
               
               
                  Huwa meħtieġ li tiġi introdotta l-aħħar emenda lir-Regolament tan-Nazzjonijiet Uniti/ECE Nru 78 fir-rekwiżiti Ewropej għall-approvazzjoni tat-tip sabiex tinżamm l-ekwivalenza bejn ir-rekwiżiti stipulati fid-Direttiva 93/14/KEE u dawk stipulati fir-Regolament tan-Nazzjonijiet Uniti/ECE Nru 78.
               
            
                  (3)
               
               
                  Ir-rekwiżiti dwar markar statutorju u l-veloċità massima għal vetturi bil-magna [mutur] b'żewġ roti jew tlieta, kif stipulati fid-Direttivi 93/34/KEE u 95/1/KE jistgħu jiġu simplifikati għal raġunijiet ta' regolamentazzjoni aħjar.
               
            
                  (4)
               
               
                  Sabiex jiġi żgurat it-tħaddim tajjeb tas-sistema ta' l-approvazzjoni tat-tip kollha kemm hi, huwa meħtieġ li jiġi ċċarat liema dispożizzjonijiet dwar il-partijiet li jisporġu 'l barra, dwar l-ankraġġi taċ-ċinturini tas-sikurezza u dwar iċ-ċinturini tas-sikurezza għandhom japplikaw għal vetturi bil-body u oħrajn mingħajru.
               
            
                  (5)
               
               
                  Fid-Direttiva 97/24/KE, ir-rekwiżiti għall-immarkar tal-konverters katalitiċi oriġinali u s-sajlensers oriġinali għandhom jiġu ċċarati u kompletati.
               
            
                  (6)
               
               
                  Id-Direttivi 93/14/KEE, 93/34/KEE, 95/1/KE u 97/24/KE għandhom għalhekk jiġu emendati kif xieraq.
               
            
                  (7)
               
               
                  Il-miżuri previsti f'din id-Direttiva huma skond l-opinjoni tal-Kumitat Permanenti dwar l-Adattament għall-Progress Tekniku,
               
            ADOTTAT DIN ID-DIRETTIVA:
      Artikolu 1
      L-Anness tad-Direttiva 93/14/KEE huwa emendat skond it-test fl-Anness I ta' din id-Direttiva.
      Artikolu 2
      L-Anness tad-Direttiva 93/34/KEE huwa emendat skond it-test fl-Anness II ta' din id-Direttiva.
      Artikolu 3
      L-Anness I tad-Direttiva 95/1/KE huwa emendat skond it-test fl-Anness III ta' din id-Direttiva.
      Artikolu 4
      L-Anness III tal-Kapitolu 1, l-Annessi I u II tal-Kapitolu 3, l-Anness I tal-Kapitolu 4, l-Annessi I, II, VI, u VII tal-Kapitolu 5, l-Anness tal-Kapitolu 7, l-Annessi II, III u IV tal-Kapitolu 9, it-titolu u l-Anness I tal-Kapitolu 11 u l-Annessi I u II tal-Kapitolu 12 tad-Direttiva 97/24/KE huma emendati skond it-test ta' l-Anness IV għal din id-Direttiva.
      Artikolu 5
      1.   B'effett mill-1 ta' Jannar 2007, fir-rigward ta' vetturi b'żewġ jew bi tliet roti li huma konformi mad-dispożizzjonijiet stipulati fid-Direttivi 93/14/KEE, 93/34/KEE, 95/1/KE, u 97/24/KE rispettivament, kif emendati b'din id-Direttiva, l-Istati Membri m'għandhomx, għal raġunijiet marbuta mas-suġġett tad-Direttiva kkonċernata, jirrifjutaw li jagħtu l-approvazzjoni tat-tip KE jew jipprojbixxu r-reġistrazzjoni, l-bejgħ jew id-dħul fis-servizz ta' vettura bħal din.
      2.   B'effett mill-1 ta' Lulju 2007, l-Istati Membri għandhom jirrifjutaw, għal raġunijiet marbuta mas-suġġett tad-Direttiva kkonċernata, li jagħtu l-approvazzjoni tat-tip KE lil kwalunkwe vettura bil-mutur b'żewġ jew tliet roti li mhix konformi mad-dispożizzjonijiet stipulati fid-Direttivi 93/14/KEE, 93/34/KEE, 95/1/KE, u 97/24/KE rispettivament, kif emendati b'din id-Direttiva.
      Artikolu 6
      1.   L-Istati Membri għandhom idaħħlu fis-seħħ il-liġijiet, ir-regolamenti u d-dispożizzjonijiet amministrattivi meħtieġa sabiex ikunu konformi ma' din id-Direttiva sa mhux aktar tard mill-31 ta' Diċembru 2006. Għandhom jikkomunikaw minnufih lill-Kummissjoni it-test ta' dawk id-dispożizzjonijiet u tabella ta’ korrelazzjoni bejn dawk id-dispożizzjonijiet u d-Direttiva.
      Meta l-Istati Membri jadottaw dawn id-dispożizzjonijiet, għandu jkollhom referenza għal din id-Direttiva jew ikunu akkumpanjati b'referenza bħal din fl-okkażjoni tal-pubblikazzjoni uffiċjali tagħhom. L-Istati Membri għandhom jiddeterminaw kif għandha ssir din ir-referenza.
      2.   L-Istati Membri għandhom jikkomunikaw lill-Kummissjoni t-test tad-dispożizzjonijiet ewlenin tal-liġijiet nazzjonali li jadottaw fil-qasam kopert b'din id-Direttiva.
      Artikolu 7
      Din id-Direttiva għandha tidħol fis-seħħ fl-għoxrin jum wara dak tal-pubblikazzjoni tagħha fil-Ġurnal Uffiċjali ta' l-Unjoni Ewropea.
      Artikolu 8
      Din id-Direttiva hi indirizzata lill-Istati Membri.
      
         Magħmul fi Brussell, nhar it-3 ta' Marzu 2006.
         
            
               Għall-Kummissjoni
            
            Günter VERHEUGEN
            
               Membru tal-Kummissjoni
            
         
      
      
         (1)  ĠU L 124, 9.5.2002, p. 1. Id-Direttiva kif emendata l-aħħar bid-Direttiva tal-Kummissjoni 2005/30/KE (ĠU L 106, 27.4.2005, p. 17).
      
         (2)  ĠU L 121, 15.5.1993, p. 1.
      
         (3)  ĠU L 188, 29.7.1993, p. 38 Id-Direttiva emendata bid-Direttiva tal-Kummissjoni 1999/25/KE (ĠU L 104, 21.4.1999, p. 19).
      
         (4)  ĠU L 52, 8.3.1995, p. 1. Id-Direttiva emendata bid-Direttiva tal-Kummissjoni 2002/41/KE (ĠU L 133, 18.5.2002, p. 17).
      
         (5)  ĠU L 226, 18.8.1997, p. 1. Id-Direttiva kif emendata l-aħħar bid-Direttiva tal-Kummissjoni 2005/30/KE (ĠU L 106, 27.4.2005, p. 17).
      
         ANNESS I
         L-Anness tad-Direttiva 93/14/KEE huwa emendat hekk:
         
                     (1)
                  
                  
                     It-taqsima 2.1.1.3 li ġejja tiddaħħal:
                     
                                 “2.1.1.3.
                              
                              
                                 Il-kisi tal-brejkijiet m'għandux ikun fih asbestos.”
                              
                           
               
                     (2)
                  
                  
                     L-Appendiċi 1 huwa emendat hekk:
                     
                                 (a)
                              
                              
                                 It-taqsimiet 1.1.1 u 1.1.2 jinbidlu b'li ġej:
                                 
                                             “1.1.1.
                                          
                                          
                                             Ir-rendiment stipulat għal tagħmir tat-twaqqif (ibbrejkjar) għandu jkun ibbażat fuq id-distanza ta' twaqqif u/jew il-medja tad-deċellerazzjoni żviluppata. Ir-rendiment ta' tagħmir tat-twaqqif għandu jiġi ddeterminat billi titkejjel id-distanza tat-twaqqif f'relazzjoni mal-veloċità inizjali tal-vettura u/jew billi titkejjel il-medja tad-deċellerazzjoni żviluppata waqt it-test.
                                          
                                       
                                             1.1.2.
                                          
                                          
                                             Id-distanza tal-waqfien għandha tkun id-distanza koperta mill-vettura mill-waqt meta s-sewwieq jibda jħaddem il-kontroll tas-sistema ta' twaqqif sal-waqt li fih tieqaf il-vettura; il-veloċità inizjali tal-vettura, v1, għandha tkun il-veloċità fil-waqt meta s-sewwieq jibda jħaddem il-kontroll tas-sistema ta' twaqqif; il-veloċità inizjali m'għandhiex tkun inqas minn 98 fil-mija tal-veloċità stipulata għat-test ikkonċernat. Id-deċellerazzjoni medja żviluppata, (dm), għandha tiġi kkalkulata bħala d-deċellerazzjoni medja fir-rigward tad-distanza bejn l-intervall vb sa ve skond il-formula li ġejja:
                                             
                                                
                                             Fejn:
                                             
                                                         dm
                                                         
                                                      
                                                      
                                                         =
                                                      
                                                      
                                                         deċellerazzjoni medja żviluppata
                                                      
                                                   
                                                         v1
                                                         
                                                      
                                                      
                                                         =
                                                      
                                                      
                                                         kif definit hawn fuq
                                                      
                                                   
                                                         vb
                                                         
                                                      
                                                      
                                                         =
                                                      
                                                      
                                                         veloċità tal-vettura f' 0.8 v1 f'km/h
                                                      
                                                   
                                                         ve
                                                         
                                                      
                                                      
                                                         =
                                                      
                                                      
                                                         veloċità tal-vettura f' 0.1 v1 f'km/h
                                                      
                                                   
                                                         sb
                                                         
                                                      
                                                      
                                                         =
                                                      
                                                      
                                                         id-distanza koperta bejn v1 u vb f'metri
                                                      
                                                   
                                                         se
                                                         
                                                      
                                                      
                                                         =
                                                      
                                                      
                                                         id-distanza koperta bejn v1 u ve f'metri
                                                      
                                                   Il-veloċità u d-distanza għandhom jiġu ddeterminati permezz ta' strumenti li għandhom preċiżjoni ta' ±1 fil-mija fil-veloċità stipulata għat-test. Id-‘dm’ tista' tiġi determinata permezz ta' metodi oħra minbarra l-kejl tal-veloċità u d-distanza; f'dan il-każ, il-preċiżjoni tad-‘dm’ għandha tkun ta' mhux anqas minn ±3 fil-mija.”;
                                          
                                       
                           
                                 (b)
                              
                              
                                 Fit-Taqsima 1.1.3, il-kelma “komponent” tinbidel b'“vettura”;
                              
                           
                                 (c)
                              
                              
                                 It-Taqsima 1.2.1.1 tinbidel b'dan li ġej:
                                 
                                             “1.2.1.1.
                                          
                                          
                                             Il-limiti stipulati għar-rendiment minimu huma dawk stabbiliti hawn taħt għal kull kategorija ta' vettura; il-vettura għandha tissodisfa kemm id-distanza ta' twaqqif stipulata kif ukoll id-deċellerazzjoni medja żviluppata għall-kategorija rilevanti tal-vettura, iżda jista' jagħti l-każ li ma jkunx meħtieġ li jitkejlu ż-żewġ parametri.”;
                                          
                                       
                           
                                 (d)
                              
                              
                                 It-Taqsima 1.4.2.1 tinbidel b'dan li ġej:
                                 
                                             “1.4.2.1.
                                          
                                          
                                             Il-vettura u l-brejk(ijiet) għat-test iridu jkunu sostanzjalment nexfin u l-brejk(ijiet) kiesaħ/kesħin. Brejk jitqies bħala kiesaħ meta t-temperatura mkejla fuq id-disk jew fuq in-naħa ta' barra tad-drum hija taħt il-100 °C;”.
                                          
                                       
                           
               
      
         ANNESS II
         L-Anness tad-Direttiva 93/34/KEE huwa emendat hekk:
         It-Taqsima 3.1.1.2 tinbidel b'dan li ġej:
         
            
                        “3.1.1.2.
                     
                     
                        It-tieni parti tikkonsisti minn sitt karattri (ittri jew numri) biex ikunu deskritti l-karatteristiċi ġenerali tal-vettura (tip, varjant, u fil-każ tal-mopeds, il-verżjoni); kull karatteristika tista' tkun rappreżentata permezz ta' diversi karattri. Jekk il-manifattur tagħha ma jużax waħda jew aktar minn dawk il-karattri, l-ispazji mhux użati jridu jimtlew b'karattri alfabetiċi jew numeriċi, l-għażla titħalla f'idejn il-manifattur;”
                     
                  
      
      
         ANNESS III
         L-Anness I għad-Direttiva 95/1/KE hu emendat hekk:
         It-Taqsima 7 tinbidel b'dan li ġej:
         
            “7.   VELOĊITÀ MASSIMA
            Il-veloċità massima tal-vettura hija espressa f'kilometri fis-siegħa permezz tan-numru li jikkorrispondi għall-eqreb numru sħiħ għall-medja aritmetika tal-valuri tal-veloċitajiet imkejla matul iż-żewġ testijiet konsekuttivi, li m'għandhomx ikunu differenti aktar minn 3 %. Meta din il-medja aritmetika tinzerta eżattament bejn żewġ numri sħaħ, titqarreb lejn in-numru ogħla li jmiss. Fil-każ ta' vetturi li fihom il-veloċità massima mhix limitata permezz tad-definizzjoni rilevanti mogħtija fl-Artikolu 1, it-taqsimiet 2 u 3 tad-Direttiva 2002/24/KE, l-ebda test għall-approvazzjoni tat-tip ma hu meħtieġ, u l-veloċità massima li tiġi ddikjarata mill-manifattur tal-vettura fid-dokument ta' informazzjoni fl-Anness II tad-Direttiva 2002/24/KE għandha tiġi aċċettata.”
         
      
      
         ANNESS IV
         Id-Direttiva 97/24/KE hija emendata hekk:
         
                     (1)
                  
                  
                     Fit-taqsima II.1 ta' l-Appendiċi 2 għall-Anness III tal-Kapitolu 1, il-ħames inċiż jitħassar.
                  
               
                     (2)
                  
                  
                     Il-Kapitolu 3 jiġi emendat kif ġej:
                     
                                 (a)
                              
                              
                                 L-Anness I huwa emendat kif ġej:
                                 
                                             (i)
                                          
                                          
                                             It-titolu jinbidel b'li ġej:
                                             “REKWIŻITI LI JAPPLIKAW GĦALL-PARTIJIET ESTERNI LI JISPORĠU 'L BARRA MINN VETTURI BIL-MUTUR B'ŻEWĠ ROTI”;
                                          
                                       
                                             (ii)
                                          
                                          
                                             It-taqsima 3.6 li ġejja tiddaħħal:
                                             
                                                         “3.6.
                                                      
                                                      
                                                         Fil-każ ta' vetturi b'żewġ roti li huma mgħammra b'forma ta' struttura jew panils maħsuba sabiex jagħlqu, jew jagħlqu parzjalment, lis-sewwieq jew lill-passiġġieri jew li jgħattu komponenti tal-vettura, l-awtorità ta' l-approvazzjoni tat-tip jew tas-servizz tekniku tista', jekk jidhrilha u b'diskussjonijiet mal-manifattur tal-vettura, għandhom japplikaw ir-rekwiżiti ta' dan l-Anness, jew ta' l-Anness II, għall-vettura kollha jew parti minnha, abbażi ta' valutazzjoni tal-kundizzjoni ta' l-agħar każ possibbli.”;
                                                      
                                                   
                                       
                                             (iii)
                                          
                                          
                                             It-Taqsima 6.2 tinbidel b' dan li ġej:
                                             
                                                         “6.2.
                                                      
                                                      
                                                         It-tarf tal-livers tal-klaċċ u tal-brejk għandhom ikunu ċarament sferiċi u għandu jkollhom radjus ta' kurvatura ta' mhux anqas minn 7mm. Ix-xfar ta' barra ta' dawn il-livers għandu jkollhom radjus ta' kurvatura ta' mhux anqas minn 2mm. Il-verifika issir fuq il-livers mhux magħfusa.”
                                                      
                                                   
                                       
                           
                                 (b)
                              
                              
                                 It-titlu u t-taqsima “ĠENERALI” ta' l-ANNESS II huma mibdula b'li ġej:
                                 “REKWIŻITI LI JAPPLIKAW GĦALL-PARTIJIET ESTERNI LI JISPORĠU 'L BARRA MINN VETTURI BIL-MUTUR BI TLIET ROTI, QUADRICYCLES ĦFIEF U QUADRICYCLES
                                 
                                 ĠENERALI
                                 Ir-rekwiżiti stipulati fid-Direttiva 74/483/KEE (*) (dwar l-isporġenzi esterni tal-vetturi bil-mutur (tal-kategorija M1) għandhom japplikaw għal vetturi bi tliet roti maħsuba għall-ġarr tal-passiġġieri.
                                 Madankollu, fid-dawl tal-varjetà ta' forom ta' kostruzzjoni ta' dawn il-vetturi, l-awtorità għall-approvazzjoni tat-tip jew is-servizz tekniku jistgħu, jekk jidhrilhom u b'diskussjonijiet mal-manifattur tal-vettura, japplikaw ir-rekwiżiti ta' dan l-Anness, jew ta' l-Anness I, għall-vettura kollha jew parti minnha, abbażi ta' valutazzjoni tal-kundizzjoni ta' l-agħar każ possibbli.
                                 Dan għandu japplika wkoll għar-rekwiżiti stipulati hawn taħt fir-rigward ta' vetturi bi tliet roti, quadricycles ħfief u quadricycles.
                                 Ir-rekwiżiti li ġejjin għandhom japplikaw għal vetturi bil-mutur bi tliet roti, quadricycles ħfief u quadricycles maħsuba għall-ġarr ta' l-oġġetti.
                                 
                                    (*)  ĠU L 266, 2.10.1974, p. 4.”"
						
                              
                           
               
                     (3)
                  
                  
                     Fl-Anness I tal-Kapitolu 4 jiżdiedu t-taqsimiet 14 u 15 li ġejjin:
                     
                                 “14.
                              
                              
                                 Vettura mingħajr body tfisser vettura li fiha l-kompartiment tal-passiġġieri mhux imdawwar b'mhux inqas minn erbgħa minn dawn il-karatteristiċi: windskrin, qiegħ, saqaf u panils tal-ġnub u ta' wara jew bibien.
                              
                           
                                 15.
                              
                              
                                 Vettura bil-body tfisser vettura li fiha l-kompartiment tal-passiġġieri huwa mdawwar jew jista' jkun imdawwar b'mhux inqas minn erbgħa minn dawn il-karatteristiċi: windskrin, qiegħ, saqaf u panils tal-ġnub u ta' wara jew bibien.”
                              
                           
               
                     (4)
                  
                  
                     Il-Kapitolu 5 jiġi emendat hekk:
                     
                                 (a)
                              
                              
                                 L-Anness I huwa emendat hekk:
                                 
                                             (i)
                                          
                                          
                                             It-taqsima 2.3.2 tinbidel b' dan li ġej:
                                             
                                                         “2.3.2.
                                                      
                                                      
                                                         Il-konvertitur(i) katalitiku/ċi oriġinali għandu jkollhom fuqhom għall-inqas il-marki ta' identifikazzjoni li ġejjin:
                                                         
                                                                     —
                                                                  
                                                                  
                                                                     il-marka ‘e’ u warajha l-identifikazzjoni tal-pajjiż li jkun ħareġ l-approvazzjoni tat-tip,
                                                                  
                                                               
                                                                     —
                                                                  
                                                                  
                                                                     l-isem tal-fabbrikant tal-vettura jew it-trejdmark,
                                                                  
                                                               
                                                                     —
                                                                  
                                                                  
                                                                     il-marka u n-numru ta' identifikazzjoni tal-part.
                                                                  
                                                               Ir-referenza għandha tkun b'tali mod li tista' tinqara u li ma titħassarx kif ukoll viżibbli, fil-pożizzjoni li jitwaħħal il-konvertitur.”
                                                      
                                                   
                                       
                                             (ii)
                                          
                                          
                                             It-taqsima 5.2.1 tinbidel b'dan li ġej u t-taqsimiet 5.2.1.1 u 5.2.1.2 jitħassru:
                                             “5.2.1   Immarkar
                                             Konvertituri katalitiċi oriġinali ta' sostituzzjoni għandu jkollhom fuqhom għall-inqas il-mezzi ta' identifikazzjoni li ġejjin:
                                             
                                                         —
                                                      
                                                      
                                                         il-marka ‘e’ u warajha l-identifikazzjoni tal-pajjiż li jkun ħareġ l-approvazzjoni tat-tip,
                                                      
                                                   
                                                         —
                                                      
                                                      
                                                         l-isem tal-fabbrikant tal-vettura jew it-trejdmark,
                                                      
                                                   
                                                         —
                                                      
                                                      
                                                         il-marka u n-numru ta' identifikazzjoni tal-part.
                                                      
                                                   Ir-referenza għandha tkun b'tali mod li tista' tinqara u li ma titħassarx kif ukoll viżibbli, fil-pożizzjoni li jitwaħħal il-konvertitur.”
                                          
                                       
                           
                                 (b)
                              
                              
                                 L-Anness II huwa emendat hekk:
                                 
                                             (i)
                                          
                                          
                                             It-taqsima 2.4.2 tinbidel b'dan li ġej:
                                             
                                                         “2.4.2.
                                                      
                                                      
                                                         Il-konvertitur(i) katalitiku/ċi oriġinali għandu jkollhom fuqhom għall-inqas il-marki ta' identifikazzjoni li ġejjin:
                                                         
                                                                     —
                                                                  
                                                                  
                                                                     il-marka ‘e’ u warajha l-identifikazzjoni tal-pajjiż li jkun ħareġ l-approvazzjoni tat-tip,
                                                                  
                                                               
                                                                     —
                                                                  
                                                                  
                                                                     l-isem tal-fabbrikant tal-vettura jew it-trejdmark,
                                                                  
                                                               
                                                                     —
                                                                  
                                                                  
                                                                     il-marka u n-numru ta' identifikazzjoni tal-part.
                                                                  
                                                               Ir-referenza għandha tkun b'tali mod li tista' tinqara u li ma titħassarx kif ukoll viżibbli, fil-pożizzjoni li jitwaħħal il-konvertitur.”
                                                      
                                                   
                                       
                                             (ii)
                                          
                                          
                                             It-taqsima 5.2.1 tinbidel b'dan li ġej u t-taqsimiet 5.2.1.1 u 5.2.1.2 jitħassru:
                                             “5.2.1   Immarkar
                                             Konvertituri katalitiċi oriġinali ta' sostituzzjoni għandu jkollhom fuqhom għall-inqas il-mezzi ta' identifikazzjoni li ġejjin:
                                             
                                                         —
                                                      
                                                      
                                                         il-marka ‘e’ u warajha l-identifikazzjoni tal-pajjiż li jkun ħareġ l-approvazzjoni tat-tip,
                                                      
                                                   
                                                         —
                                                      
                                                      
                                                         l-isem tal-fabbrikant tal-vettura jew it-trejdmark,
                                                      
                                                   
                                                         —
                                                      
                                                      
                                                         il-marka u n-numru ta' identifikazzjoni tal-part.
                                                      
                                                   Ir-referenza għandha tkun b'tali mod li tista' tinqara u li ma titħassarx kif ukoll viżibbli, fil-pożizzjoni li jitwaħħal il-konvertitur.”
                                          
                                       
                           
                                 (c)
                              
                              
                                 It-Taqsima 4a ta' l-Anness VI tinbidel b’dan li ġej:
                                 “4a.   Konvertituri Katalitiċi
                                 4a.1.   Konvertitur katalitiku bħala tagħmir oriġinali ttestjat għar-rekwiżiti kollha ta' din id-Direttiva
                                 4a.1.1   Marka u tip ta' konvertitur katalitiku bħala tagħmir oriġinali kif elenkat fil-partita 3.2.12.2.1 ta' l-Anness V (id-dokument ta' informazzjoni)
                                 4a.2.   Konvertitur katalitiku bħala tagħmir ta' sostituzzjoni ttestjat għar-rekwiżiti kollha ta' din id-Direttiva
                                 4a.2.1   Għamla/Għamliet u tip(i) ta' konvertitur katalitiku ta' sostituzzjoni oriġinali kif elenkat fil-partita 3.2.12.2.1 tal-Anness V (id-dokument ta' informazzjoni)”;
                              
                           
               
                     (5)
                  
                  
                     Il-Kapitolu 7 jiġi emendat hekk:
                     
                                 (a)
                              
                              
                                 L-Anness jiġi emendat hekk:
                                 
                                             (i)
                                          
                                          
                                             Il-Figura 1 tinbidel b'li ġej:
                                             Figura 1
                                             
                                       
                           
               
                     (6)
                  
                  
                     Il-Kapitolu 9 jiġi emendat hekk:
                     
                                 (a)
                              
                              
                                 It-Taqsima 2.3.2.2 ta' l-Anness II tinbidel b’dan li ġej:
                                 
                                             “2.3.2.2
                                          
                                          
                                             Is-sajlensers oriġinali kollha għandu jkollhom fuqhom għall-inqas il-marki ta' identifikazzjoni li ġejjin:
                                             
                                                         —
                                                      
                                                      
                                                         il-marka ‘e’ u warajha l-identifikazzjoni tal-pajjiż li jkun ħareġ l-approvazzjoni tat-tip,
                                                      
                                                   
                                                         —
                                                      
                                                      
                                                         l-isem tal-fabbrikant tal-vettura jew it-trejdmark,
                                                      
                                                   
                                                         —
                                                      
                                                      
                                                         il-marka u n-numru ta' identifikazzjoni tal-part.
                                                      
                                                   Ir-referenza għandha tkun b'tali mod li tista' tinqara u li ma titħassarx kif ukoll viżibbli, fil-pożizzjoni li jitwaħħal il-konvertitur.”
                                          
                                       
                           
                                 (b)
                              
                              
                                 It-Taqsima 2.3.2.2 ta' l-Anness III tinbidel b’dan li ġej:
                                 
                                             “2.3.2.2
                                          
                                          
                                             Is-sajlensers oriġinali kollha għandu jkollhom fuqhom għall-inqas il-marki ta' identifikazzjoni li ġejjin:
                                             
                                                         —
                                                      
                                                      
                                                         il-marka ‘e’ u warajha l-identifikazzjoni tal-pajjiż li jkun ħareġ l-approvazzjoni tat-tip,
                                                      
                                                   
                                                         —
                                                      
                                                      
                                                         l-isem tal-fabbrikant tal-vettura jew it-trejdmark,
                                                      
                                                   
                                                         —
                                                      
                                                      
                                                         il-marka u n-numru ta' identifikazzjoni tal-part.
                                                      
                                                   Ir-referenza għandha tkun b'tali mod li tista' tinqara u li ma titħassarx kif ukoll viżibbli, fil-pożizzjoni li jitwaħħal il-konvertitur.”
                                          
                                       
                           
                                 (c)
                              
                              
                                 It-Taqsima 2.4.2.2 ta' l-Anness IV tinbidel b’dan li ġej:
                                 
                                             “2.4.2.2
                                          
                                          
                                             Is-sajlensers oriġinali kollha għandu jkollhom fuqhom għall-inqas il-marki ta' identifikazzjoni li ġejjin:
                                             
                                                         —
                                                      
                                                      
                                                         il-marka ‘e’ u warajha l-identifikazzjoni tal-pajjiż li jkun ħareġ l-approvazzjoni tat-tip,
                                                      
                                                   
                                                         —
                                                      
                                                      
                                                         l-isem tal-fabbrikant tal-vettura jew it-trejdmark,
                                                      
                                                   
                                                         —
                                                      
                                                      
                                                         il-marka u n-numru ta' identifikazzjoni tal-part.
                                                      
                                                   Ir-referenza għandha tkun b'tali mod li tista' tinqara u li ma titħassarx kif ukoll viżibbli, fil-pożizzjoni li jitwaħħal il-konvertitur.”
                                          
                                       
                           
               
                     (7)
                  
                  
                     Il-Kapitolu 11 jiġi emendat hekk:
                     
                                 (a)
                              
                              
                                 It-titolu jinbidel b'li ġej:
                                 “ANKRAĠĠI TAĊ-ĊINTURINI TA' SIKUREZZA U ĊINTURINI TA' SIKUREZZA TA' MOPEDS BI TLIET ROTI, TRICYCLES U QUADRICYCLES”;
                              
                           
                                 (b)
                              
                              
                                 L-Anness I huwa emendat hekk:
                                 
                                             (i)
                                          
                                          
                                             It-taqsima 1.6 tinbidel b'li ġej u t-Taqsima 1.6a li jmiss tiddaħħal:
                                             1.6.   ‘sit’ tfisser struttura, kemm jekk hija parti integrali mill-istruttura tal-vettura bl-inklużjoni tat-tapizzerija, kif ukoll jekk le, li toffri pożizzjoni bil-qiegħda għal adult, u t-terminu jirreferi kemm għal sit individwali kif ukoll parti minn bank li jikkorrispondi għal pożizzjoni bil-qiegħda. Sarġ mhux meqjus bħala sit għall-partita 2.1.
                                             1.6a.   ‘sarġ’ tfisser pożizzjoni bil-qiegħda fejn is-sewwieq jew il-passiġġier joqgħod imrikkeb.”;
                                          
                                       
                                             (ii)
                                          
                                          
                                             It-Taqsima 2 tinbidel b' dan li ġej:
                                             “2.   REKWIŻITI ĠENERALI
                                             2.1.   Kull meta jkunu mwaħħla ankraġġi għaċ-ċinturini tas-sikurezza, dawn għandhom jissodisfaw ir-rekwiżiti f'dan il-Kapitolu.
                                             2.1.1.   L-ankraġġi taċ-ċinturini ta' sikurezza għandhom ikunu mwaħħla għas-sits kollha tal-mopeds bi tliet roti, tricycles, quadricycles ħfief u quadricycles.
                                             2.1.1.1.   Punti ta' ankraġġ li huma tajbin għal ċinturni li jorbtu fuq tliet punti huma meħtieġa għas-sits kollha li jissodisfaw dawn iż-żewġ kundizzjonijiet flimkien:
                                             
                                                         —
                                                      
                                                      
                                                         Meta s-sit ikollu dahar jew meta parti oħra tas-sit tikkontribwixxi għad-determinazzjoni ta' l-angolu ta' serħan tad-dahar tal-manikin u tista' titqies bħala dahar tas-sit, u
                                                      
                                                   
                                                         —
                                                      
                                                      
                                                         Meta jkun hemm element laterali jew trażversali wara l-punt H f'għoli ta' aktar minn 450 mm li jitkejlu mill-pjan vertikali tal-punt H.
                                                      
                                                   2.1.1.2.   Għas-sits l-oħra kollha, ankraġġi tajbin għaċ-ċinturini tal-qadd huma aċċettabbli.
                                             2.1.2.   L-ankraġġi taċ-ċinturini tas-sikurezza mhumiex mandatorji għal mopeds bi tliet roti jew quadricycles b'massa mhux mgħobbija ta' mhux aktar minn 250 kg.”
                                          
                                       
                           
               
                     (8)
                  
                  
                     Il-Kapitolu 12 huwa emendat hekk:
                     
                                 (a)
                              
                              
                                 Wara t-titolu ta' l-Anness I tal-Kapitolu 12 tiġi miżjuda s-sentenza li ġejja:
                                 “Għall-għanijiet ta' dan il-Kapitolu Vettura bil-body tfisser vettura li fiha l-kompartiment tal-passiġġieri huwa mdawwar jew jista' jkun imdawwan b'mhux inqas minn erbgħa minn dawn il-karatteristiċi: windskrin, qiegħ, saqaf u panils tal-ġnub u ta' wara jew bibien.”
                              
                           
                                 (b)
                              
                              
                                 It-Taqsima 2.3.1 ta' l-Anness II tinbidel b’dan li ġej:
                                 
                                             “2.3.1
                                          
                                          
                                             Il-vetturi kollha jridu jkunu mgħammra b'de-icer tal-windskrin u de-mister li jippermettu li jitneħħew kwalunkwe silġ jew nida ffriżata fuq il-winskrin jew kwalunkwe fwar fuq is-superfiċje ta' ġewwa tal-windskrin.
                                             Madankollu, dan it-tagħmir mhux meħtieġ għal mopeds bi tliet roti bil-body li għandhom magna li tipproduċi mhux aktar minn 4 kW jew għal vetturi fejn il-windskrin hu ffittjat b'tali mod li m'hemm l-ebda struttura jew panel ta' mmuntar imwaħħla mal-winskrin li jestendu lura għal aktar minn 100 mm. It-tagħmir huwa meħtieġ għal kwalunkwe vettura li għandha saqaf li hija jew permanenti jew li tista' tinqala' jew li tinġibed lura.”